Suomalainen Tiedeakatemia

Suomalainen Tiedeakatemia, latinsky Academia Scientiarum Fennica,  je fínska akadémia vied. Na rozdiel od Suomen Akatemia je neštátnou organizáciou. Bola založená v roku 1908 ako náprotivok švédsky hovoriacej Finska Vetenskaps-Societeten, ktorá vznikla v roku 1838.

Akadémia sa delí na matematicko-prírodovednú vetvu a humanitnú vetvu. Každá vetva sa ďalej delí na niekoľko pododborov. Členovia sú volení a ich počet je obmedzený. V roku 2011 mala 649 fínskych a 188 zahraničných členov. Predseda je volený na dva roky.

Akadémia pravidelne vydáva Annales Academiae Scientiarum Fennicae (Suomalaisen Tiedeakatemian toimituksia).

 Externé odkazy 
 Ročenka roka 2011 

 Zdroj 


Fínsko
Kategória:Organizácie vo Fínsku
Kategória:Veda a technika vo Fínsku
Kategória:Organizácie založené v 1908